ശരത് എടപ്പാളിനു സ്വീകരണം നല്കി അടൂര്: പരിസ്ഥിതി സംരക്ഷണം എല്ലാ പൗരന്മാരുടെയും ധര്മ്മമാണെന്ന് മാര്ത്തോമ്മ സഭ അടൂര് ഏബ്രഹാം മാര് പൗലോസ് എപ്പിസ്കോപ്പ. പരിസ്ഥിതിയെ സംരക്ഷിക്കുക, ഹരിത ലോകം കെട്ടിപ്പടുക്കുക എന്നീ മുദ്രാവാക്യങ്ങളുയര്ത്തി കൊണ്ട് വിവിധ സാമൂഹ്യ, സാംസ്കാരിക സംഘടനകളുടെ സഹകരണത്തോടെ കാസര്ഗോഡ് നിന്നും കന്യാകുമാരിയിലേക്ക് പദയാത്ര നടത്തുന്ന ശരത് എടപ്പാളിന് അടൂര് മാര്ത്തോമ്മ യൂത്ത് സെന്ററില് അഭിവാദ്യമര്പ്പിച്ച് പ്രസംഗിക്കുകയായിരുന്നു അദ്ദേഹം. അടൂര് നഗരസഭ ചെയര്മാന് ഡി. സജി, മാര്ത്തോമ്മാ യുവജനസഖ്യം ജനറല്സെക്രട്ടറി റവ. ജോണ് മാത്യു, മുന് നഗരസഭാ ചെയര്മാന് ഉമ്മന് തോമസ്, സംസ്കാര വേദി സംസ്ഥാന പ്രസിഡന്റ് ഡോ. വര്ഗീസ് പേരയില്, റവ. സോജു എം. തോമസ് എന്നിവര് പ്രസംഗിച്ചു.